recursal/SuperWikiNEXT-32B huggingface dataset:
**রক্তদহ নদী** বাংলাদেশের উত্তরাঞ্চলের একটি নদী। এই নদীর একাংশকে বিলের মতো দেখায় এবং এটি অন্যতম বৃহৎ বিল। এটি বগুড়া জেলার  আদমদিঘী উপজেলা , এবং নওগাঁ জেলার  রাণীনগর উপজেলা জুড়ে বিস্তৃত। তেরটি খাল ও অন্যান্য জলপথ রক্তদহ বিলের মধ্যে দিয়ে প্রবাহিত। ।

ইতিহাস
------

ফকির মজনু শাহ এখান থেকেই সশস্ত্র অনুচরসহ প্রায় প্রতি বছর তৎকালীন ইস্ট ইন্ডিয়া কোম্পানির অধিকারভুক্ত বাংলা ও বিহারের বিভিন্ন স্থানে অভিযান চালাতেন। প্রধানত বিহারের পানিয়া অঞ্চল এবং বাংলার রংপুর, দিনাজপুর, রাজশাহী, কোচবিহার, জলপাইগুড়ি, মালদহ, সিরাজগঞ্জ, পাবনা ও ময়মনসিংহ জেলা ছিল তার অভিয়ানের অঞ্চল। ১৭৮৬ সালের আগস্ট মাসে বগুড়া থেকে ৩৫ মাইল দূরবর্তী এক স্থানে লেফটেন্যান্ট আইন শাইনের সঙ্গে তার সংঘর্ষ হয়েছিল। গবেষণায় দেখা গেছে , এ স্থানটি আদমদীঘি থানার রক্তদহ বিল। এখানে ব্যাপক ইংরেজ সৈন্য হতাহত হয়েছিল এবং রক্তের বন্যা বয়ে গিয়েছিল বলে সে সময় এর নাম রাখা হয় রক্তদহ বিল। রক্তদহ বিলে ফকির বাহিনীর একজন শাহাদত প্রাপ্ত মুজাহিদ শায়িত আছেন। এই রক্তদহ মাজারটি স্থানীয় ভাবে ‘রক্তদহ দরগা’ নামে পরিচিত

আরেকটি যুদ্ধে মজনু শাহ ও ইংরেজ সৈন্যদের মাঝে যুদ্ধে প্রচুর লোক হতাহত হওয়ায় বিল ভোমরার পানি রক্তের জোয়ারে লাল রং ধারণ করে সেই থেকে বিল ভোমরা ঐতিহাসিক রক্তদহ বিল নাম ধারণ করে আসছে। ঐ যুদ্ধে মজনু শাহ এর একজন শীর্ষ সহযোগী শহীদ হন। তার লাশ ঐ বিলের মধ্যেই একটু উঁচু স্থানে দাফন করা হয়। সেখানে একটি বটগাছ সর্বক্ষণ দাঁড়িয়ে আছে।

বিবরণ
-----

বগুড়ার আদমদীঘির ঐতিহাসিক রক্তদহ বিল ফাল্গুনের শুরুতে চারপাশে ইরি-বোরো ধানের আবাদ হয়। প্রায় ৯শত একর এলাকাজুড়ে বিস্তৃতি এ বিলে একসময় পানি পরিপূর্ণ হয়ে প্রচুর মাছ পাওয়া যেত। এ বিল থেকে এলাকায় মাছের চাহিদা পূরণ করে বগুড়া, নাটোর, জয়পুরহাট ও নওগাঁ জেলার দক্ষিণ পূর্ব এলাকার মাছের চাহিদা পূরণ হতো। এ বিলে বোয়াল, চিতল, আইড়, গজার, পবদাসহ মাছের সুক্ষাতি আজও ছড়িয়ে রয়েছে। ২০০৩ সাল থেকে ২০০৭ সাল পর্যন্ত এনজিও সংস্থা ব্র্যাক এই বিলের সংস্কার ও মাছ চাষের দায়িত্ব গ্রহণ করে।

তথ্যসূত্র
---------

1. 1 2  Srinivasan, Roopa; Tiwari, Manish; Silas, Sandeep (২০০৬)। *Our Indian Railway: Themes in India's Railway History*। New Delhi: Foundation Books। আইএসবিএন 81-7596-330-1। সংগ্রহের তারিখ ২০০৭-১১-২৯।
2. ↑  ম ইনামুল হক, *বাংলাদেশের নদনদী*, অনুশীলন ঢাকা, জুলাই ২০১৭, পৃষ্ঠা ১৬৯।
3. ↑  Alam, Mohd Shamsul; Hossain, Md Sazzad (২০১২)। "Chalan Beel"। Islam, Sirajul; Jamal, Ahmed A.। *Banglapedia: National Encyclopedia of Bangladesh* (Second সংস্করণ)। Asiatic Society of Bangladesh।
4. ↑  "রাণীনগর উপজেলা"। *তথ্য বাতায়ন*। ২০১৯-০৮-১৫ তারিখে মূল থেকে আর্কাইভ করা। সংগ্রহের তারিখ ২০১৯-০৮-১৫।
**বাংলাদেশ বোটানিকাল সোসাইটি** বা বাংলাদেশ উদ্ভিদবিজ্ঞান সমিতি একটি জাতীয় ও অলাভজনক সংস্থা, যা বাংলাদেশে বোটানিকাল গবেষণার সাথে জড়িত। এটি বাংলাদেশের উদ্ভিদবিজ্ঞান শিক্ষার্থীদের গবেষণা বৃত্তি প্রদান করে।

অবস্থান
-------

বাংলাদেশ উদ্ভিদবিজ্ঞান সমিতি ঢাকা বিশ্ববিদ্যালয়ের উদ্ভিদ বিজ্ঞান বিভাগে অবস্থিত।

ইতিহাস
------

বাংলাদেশ উদ্ভিদবিজ্ঞান সমিতি ১৯৭২ সালে প্রতিষ্ঠিত হয়েছিল। এটি ১৯৭২ সালে দ্বিবার্ষিকভাবে *বাংলাদেশ জার্নাল অফ বোটানি*র প্রকাশনা শুরু করে। সোসাইটির অর্থায়ন করে বিজ্ঞান ও প্রযুক্তি মন্ত্রণালয়। সমিতির প্রথম সভাপতি ছিলেন রাজশাহী বিশ্ববিদ্যালয়ের অধ্যাপক এ এম ইউনুস এবং প্রথম সাধারণ সম্পাদক ছিলেন পরমাণু শক্তি কেন্দ্রের ডাঃ এমএ হান্নান। *বাংলাদেশ জার্নাল অফ বোটানি*র প্রথম সম্পাদক ছিলেন ঢাকা বিশ্ববিদ্যালয়ের অধ্যাপক আহমদ শামসুল ইসলাম। ১৯৮৬ সালে সমিতি থেকে *উদ্ভিদ বার্তা* নামে বাংলা ভাষায় উদ্ভিদবিজ্ঞান বিষয়ক জার্নাল প্রকাশ করে। ফেব্রুয়ারি ২০১৭ সালে, বাংলাদেশ বোটানিক্যাল সোসাইটি এবং চট্টগ্রাম বিশ্ববিদ্যালয়ের জীববিজ্ঞান অনুষদ চট্টগ্রাম বিশ্ববিদ্যালয়ে বাংলাদেশের প্রথম বোটানিকাল অলিম্পিয়াড আয়োজন করে। অক্টোবর ২০১৭ সালে চট্টগ্রাম বিশ্ববিদ্যালয়ে আরেকটি বোটানিকাল অলিম্পিয়াড অনুষ্ঠিত হয়েছিল। 

সদস্যপদ

বাংলাদেশ উদ্ভিদবিজ্ঞান সমিতির সদস্য হওয়ার জন্য উদ্ভিদবিজ্ঞান বিষয়ে এম.এসসি ডিগ্রিপ্রাপ্ত হতে হবে। তবে যাদের স্নাতকোত্তর ডিগ্রি নেই, কিন্তু উদ্ভিদবিজ্ঞানে গবেষণা ও শিক্ষার প্রতি আগ্রহ রয়েছে, তারা সমিতির সহযোগী সদস্যপদের জন্য আবেদন করতে পারে। বর্তমানে সমিতির মোট সদস্য সংখ্যা প্রায় এক হাজারের বেশি। আন্তর্জাতিক খ্যাতিমান উদ্ভিদবিজ্ঞানী ড. নর্মান ই বোরলগ (নোবেল পুরস্কারপ্রাপ্ত), অধ্যাপক অরুণ কুমার শর্মা এবং ড. স্বামীনাথন সমিতির সম্মানিত সদস্য।

তথ্যসূত্র
---------

1. 1 2  Hadiuzzaman, Syed। "Bangladesh Botanical Society"। *en.banglapedia.org* (ইংরেজি ভাষায়)। Banglapedia। সংগ্রহের তারিখ ১৮ জুলাই ২০১৮।
2. ↑  "Bangladesh Botanical Society"। *bdbotsociety.org* (ইংরেজি ভাষায়)। ২৭ আগস্ট ২০১৬ তারিখে মূল থেকে আর্কাইভ করা। সংগ্রহের তারিখ ১৮ জুলাই ২০১৮।
3. ↑  "First ever Bangladesh Botany Olympiad held at CU"। *The Asian Age* (ইংরেজি ভাষায়)। ২২ নভেম্বর ২০১৭ তারিখে মূল থেকে আর্কাইভ করা। সংগ্রহের তারিখ ১৮ জুলাই ২০১৮।
4. ↑  "'Bangladesh Botany Olympiad' held at RU"। *Daily Sun* (ইংরেজি ভাষায়)। ২৪ নভেম্বর ২০১৭ তারিখে মূল থেকে আর্কাইভ করা। সংগ্রহের তারিখ ১৮ জুলাই ২০১৮।
5. ↑  "বাংলাদেশ উদ্ভিদবিজ্ঞান সমিতি - বাংলাপিডিয়া"। *bn.banglapedia.org*। সংগ্রহের তারিখ ২০১৯-০৯-১৯।
**টিকা** বা **প্রতিষেধক** (বা ভ্যাকসিন): যে জৈব রাসায়নিক যৌগ যা অ্যান্টিবডি তৈরী হওয়ার প্রক্রিয়াকে উত্তেজিত করে দেহে কোন একটি রোগের জন্য প্রতিরোধ ক্ষমতা বা অনাক্রম্যতা জন্মাতে সাহায্য করে তাকে টিকা বলে। কোনো প্রাণীর দেহে রোগ সৃষ্টিকারী ভাইরাস, ব্যাক্টেরিয়া ইত্যাদির জীবিত (যার রোগসূচনাকারী ক্ষমতা শূন্য) বা মৃতদেহ বা কোনো অংশবিশেষ হতে প্রস্তুত ঔষধ যা ঐ প্রাণীর দেহে ঐ ভাইরাস বা ব্যাক্টেরিয়ার বিরুদ্ধে আন্টিবডি সৃষ্টি করে।

কোন রোগের টিকা হল কেবলমাত্র সেই নির্দিষ্ট রোগটিরই বিরুদ্ধে প্রতিরোধক্ষমতা বর্ধনকারী ক্রিয়া সম্পন্ন জৈব উপাচার যা টিকাকরণ (ইনঅক্যুলেশন) অর্থাৎ ত্বকে সূচ ফুটিয়ে দেওয়া হতে পারে বা অন্য উপায়ে যেমন খাবার ড্রপ (যেমন মুখে সেব্য পোলিও টিকা বা ওরাল পোলিও ভ্যাক্সিন) হিসেবে দেওয়া হতে পারে। এতে সাধারণত মৃতপ্রায় বা মৃত জীবাণু অথবা তার বিষ থেকে তৈরী হওয়া রোগ সৃষ্টিকারী জীবাণু-সদৃশ উপাদান থাকে। এটি উক্ত উপাদানটিকে বহিরাগত হিসেবে শনাক্ত করতে, সেটিকে ধবংস করতে এবং স্মৃতিতে রাখতে অনাক্রম্যতন্ত্রকে উদ্দীপিত করে, যাতে পরবর্তীতে অনাক্রম্যতন্ত্র ঐ সমস্ত জীবাণুকে খুব সহজে পরবর্তী অনুপ্রবেশে শনাক্ত ও ধবংস করতে পারে।

আবিষ্কার
--------

এডোয়ার্ড জেনার ১৭৯৬ খ্রিষ্টাব্দে লক্ষ্য করেন গোয়ালিনীরা (cow-maid) গুটি বসন্তের (small pox) মড়ককালে আক্রান্ত হয় না। তিনি প্রমাণ করেন, যে গোয়ালিনীরা পূর্বেই গো বসন্তে সংক্রমিত হয়েছিল গুটি বসন্ত তাদের খুব বেশি ক্ষতি করতে পারে না। এই নীতির উপর ভিত্তি করেই তিনি তৈরি করেন গুটি বসন্তের ভ্যাকসিন ‌।তিনি তার টিকা সর্বপ্রথম জেমস ফেলসপ নামে ৮ বছরের একটি সুস্থ বালককে দেন। একটু মৃদু বসন্ত উপসর্গের পর সে আবার সম্পূর্ণ সুস্থ হয়ে ওঠে এবং সে গুটি বসন্তের আক্রমণ প্রতিরোধ করতে সক্ষম হয়।

প্রকারভেদ
---------

টিকা সাধারণত তিন প্রকার-

1. লাইভ অ্যাটিনিউটেড-যেমন-

* ব্যাক্টেরিয়াজাত: বি সি জি, প্লেগ, টাইফয়েড ওরাল।
* ভাইরাসজাত ও মুখে সেব্য: পোলিও,হাম, পীতজ্বর।
* রিকেটসিয়াল-এপিডেমিক টাইফাস।

1. নিহত/নিষ্ক্রিয়কৃত-

* ব্যাক্টেরিয়াল-টাইফয়েড,কলেরা,পারটুসিস,
* ভাইরাল-রেবিস,হেপাটাইটিস-বি।

1. টক্সয়েড - টিটেনাস,ডিপথেরিয়া।

কার্যপ্রণালী
------------

উৎপাদন
------

তথ্যসূত্র
---------

1. ↑

বহিঃসংযোগ
---------

* ভ্যাক্সিন কি?
কলম্বোর গ্র্যান্ড মসজিদটি শ্রীলঙ্কার কলম্বোয় অবস্থিত একটি মসজিদ।

মসজিদটি নিয়ে লিখা একটি ইতিহাস রয়েছে। এই লিখাটি ৫০০ বছরেরও বেশি সময় আগে ফিরে যায়। মসজিদটি প্রথম দিকে ইউরোপীয় সূত্র অনুযায়ী, ১৫০৫ সালের নভেম্বর মাস থেকে কলম্বো উপসাগরে নোঙ্গর করা একটি পর্তুগিজ অভিযানে পর্তুগিজ সেনারা এটি বানিয়েছিলেন বলে বিবরণে বলা হয়েছে। ১৫২০ সালে পর্তুগিজ কেনাবেচা পোস্টে আক্রমণ করার পরে, পর্তুগীজ সিলোন ক্যাপ্টেন লোপো ডি ব্রিটো দ্বারা প্রতিষ্ঠিত হয় এবং কোট্টের রাজা ভুভনাইকবাবু দুটি বড় মসজিদসহ শহর (কলম্বো) পুড়িয়ে ফেলেন। তবে আবার একই জায়গায় মসজিদটি পুনরায় নির্মাণ করা হয়েছিল। ১৮২০-এর দশকে, মসজিদটি পুনর্নির্মাণ এবং পুনর্নির্মাণ করেন মালয় স্থপতি, গওয়ের রয়েল হাউসের (বর্তমান সুলাওসি, ইন্দোনেশিয়া) এক মালয় অভিজাতের পুত্র মুহাম্মদ বালংকায়া।  মুহাম্মদ বালংকায়া ১৭৯০ সালে ডাচদের দ্বারা নির্বাসিত হয়েছিলেন। মসজিদটি দোতলা কাঠামো হিসাবে পুনর্নির্মাণ করা হয়েছিল, এটি ছিল প্রথম ধরনের একটি।  ১৮২৬ সালে ব্রিটিশ সিলোন রাজ্যপাল, এডওয়ার্ড বার্নস মসজিদটি পরিদর্শন করেন এবং তার কাজের শ্রেষ্ঠত্বের জন্য স্থপতিটির প্রশংসা করেন। ১৮২৭ সালে স্যার আলেকজান্ডার জনস্টন একটি আরবি লিখিত সমাধিপাথর আবিষ্কার করেছিলেন যা ৯৪৮ এডি-তে নির্মিত হয়েছিল। ৯৪৮ এডি ডাচরা বড় মসজিদের পাশের পুরাতন মুসলিম কবরস্থান থেকে সরিয়ে নেওয়া হয়। এটি ইঙ্গিত দেয় যে মসজিদটি ১১০০ বছরেরও বেশি পুরানো এবং সম্ভবত শ্রীলঙ্কার প্রাচীনতম মসজিদ হতে পারে।

১৮৯৭ সালে আই এল এল এম এইচ. মুহাম্মদ মোহদীনের তত্ত্বাবধানে একটি অতিরিক্ত শাখা নির্মিত হয়। ১৯৯৯ সালে নতুন প্রতিষ্ঠিত স্কুল আল-মাদ্রাসাথুল হামেদিয়ার শ্রেণিকক্ষ হিসাবে উইংটি ব্যবহৃত হয়েছিল। ১৯২১ সালে স্কুলের নামটি হামেদিয়া বয়েজদের ইংলিশ স্কুলে পরিবর্তন করা হয়। মুসলিম সম্প্রদায়ের আধুনিক চাহিদা মেটাতে ১৯০০ এর দশকে মসজিদটি পুনর্গঠন করা হয়।

মসজিদে মালয় সাধু তুয়ান বাগুস বালানকায়ার মাজার রয়েছে।

অছি এবং কোষাধ্যক্ষ
------------------

### অছি

* ১৯১৮-১৯২০: আই এল এম এইচ. মুহাম্মদ মহিদিন
* ১৮২০-১৮২৫: এইচ.এন.এইচ জালালদিন
* ১৯২৫-১৯৪০: এস এল মাহমুদ
* ১৯৪০-?: এম. ঘোস মহিদিন

### কোষাধ্যক্ষ

* ১৯১৮-১৯৩৩: ডাব্লিউ.এম. মোহামাদো উসুফ
* ১৯৩৩-১৯৪০: ডাব্লিউ.এম.এ. ওয়াহিদ
* ১৯৪০-১৯৫৭: ডাব্লিউ.এম. আবদুল জব্বার
* ১৯৫৮-? : এ.জে.এম. আরিফ

তথ্যসূত্র
---------

1. ↑  B. D. K. Saldin (১৯৯৬)। *Orang Melayu Sri Lanka Dan Bahasanya*। Sridevi Printers Publication। পৃষ্ঠা 17। আইএসবিএন 95-594-1902-1।
2. ↑  Hussein, Asiff (২০০৭)। *Sarandib: an ethnological study of the Muslims of Sri Lanka*। পৃষ্ঠা 449। আইএসবিএন 9789559726227।
3. ↑  Marikar, A. I. L.; Lafir, A.L. M.; Macan Markar, A. H. (১৯৭৬)। *Glimpses for the Past of the Moors of Sri Lanka*। Moors' Islamic Cultural Home। পৃষ্ঠা 58।
4. 1 2  "সংরক্ষণাগারভুক্ত অনুলিপি"। ৬ মার্চ ২০১৮ তারিখে মূল থেকে আর্কাইভ করা। সংগ্রহের তারিখ ৩০ এপ্রিল ২০২০।

বহিঃসংযোগ
---------

* কলম্বোর বড় মসজিদের একটি সংক্ষিপ্ত ইতিহাস  ওয়েব্যাক মেশিনে আর্কাইভকৃত ৬ মার্চ ২০১৮ তারিখে
অন্য ব্যবহারের জন্য আবদুল হক (দ্ব্যর্থতা নিরসন) দেখুন।**মোহাম্মদ আবদুল হক** (১৯১৮-১৯৯৬) যিনি **এম. এ. হক** নামে পরিচিত। ছিলেন সাবেক মন্ত্রী, সংসদ সদস্য, পুলিশের আইজিপি, লেখক ও বাংলাদেশ এসোসিয়েশন অব ইন্টারন্যাশনাল রিক্রুটিং এজেন্সিসের (বায়রা) প্রতিষ্ঠাতা সভাপতি।

জন্ম ও প্রাথমিক জীবন
--------------------

মোহাম্মদ আবদুল হকের জন্ম ১ জানুয়ারি ১৯১৮ সালে ব্রিটিশ ভারতের আসামের সিলেট জেলার জকিগঞ্জের কমলপুর। তার পিতা মোহাম্মদ সবজান আলী ও মাতা সকিনা খাতুন। তিনি ১৯৪২ সালে মুরারি চাঁদ কলেজ থেকে ইংরেজিতে বিএ ডিগ্রি অর্জন করেন।

কর্মজীবন
--------

মোহাম্মদ আবদুল হক ১৯৪৩ সালে আসাম পাবলিক সার্ভিস কমিশন পরীক্ষায় উত্তীর্ণ হন এবং উপ-সুপারিনটেন্ডেন্ট পদে পুলিশে নিযুক্ত হন। ১৯৪৭ সালে ভারত বিভাগের পরে তিনি পাকিস্তান পুলিশ সার্ভিসে যোগদানের সিদ্ধান্ত নেন। তিনি ঢাকা জেলা, ময়মনসিংহ জেলা, নোয়াখালী জেলা, এবং রংপুর জেলার জেলা পুলিশ সুপার হিসাবে দায়িত্ব পালন করেন। ১৯৫৯ সালে তাকে রাষ্ট্রপতি পুলিশ পদক দেওয়া হয়। ১৯৬০ সালে তাকে অতিরিক্ত পুলিশ মহাপরিদর্শক করা হয়। ১৯৬৩ সালে তিনি তমঘা-ই-পাকিস্তান ভূষিত হন। ১৯৬৫ থেকে ১৯৬৯ সাল পর্যন্ত তিনি সড়ক পরিবহন কর্পোরেশনের চেয়ারম্যানের দায়িত্ব পালন করেন। তিনি ১৯৬৯ সালে পাকিস্তান সরকার থেকে সিতারা-ই-খিদমত পুরস্কার পেয়েছিলেন। 

মোহাম্মদ আবদুল হক অবসর গ্রহণের পর একটি হাসপাতাল প্রতিষ্ঠা করেছিলেন। তার হাসপাতাল বাংলাদেশের মুক্তিযুদ্ধের সময় বেসামরিকদের আশ্রয়স্থল হিসাবে কাজ করেছিল। তিনি ১৯৭০-এর দশকে রাজনীতিতে যোগ দিয়েছিলেন। জিয়াউর রহমানের বিএনপিতে যোগ দিয়ে ১৯৭৯ সালের নির্বাচনে বাংলাদেশ জাতীয়তাবাদী দল তাকে না দিলে স্বতন্ত্র হিসাবে সাবেক সিলেট-১০ (বর্তমান সিলেট-৫) আসন থেকে সংসদ সদস্য নির্বাচিত হন। ১৯৮৫ থেকে ১৯৮৬ সাল পর্যন্ত তিনি রাষ্ট্রপতি হুসেন মোহাম্মদ এরশাদের মন্ত্রিসভায় ভূমি প্রশাসন ও ভূমি সংস্কারমন্ত্রী হিসেবে দায়িত্ব পালন করেন। এম এ হক জনদলের ভারপ্রাপ্ত সভাপতি (১৯৮৫-৮৬) হিসেবে দায়িত্ব পালন করলেও পরবর্তীতে ১৯৮৭ সালে রাজনীতি থেকে অবসর গ্রহণ করেন। তিনি জনহিতকর অবদানের জন্য ভাসানী পদক এবং শেরে বাংলা পদক পেয়েছিলেন।

ব্যক্তিগত জীবন
--------------

তিনি চট্রগ্রামের এসপি থাকার সময় তিনি তৎকালীন পাকিস্তান জাতীয় পরিষদের স্পিকার ও ভারপ্রাপ্ত প্রেসিডেন্ট ফজলুল কাদের চৌধুরীর বোন তথা সালাহউদ্দিন কাদের চৌধুরীর ফুফু ফাহমিদা বেগমকে বিয়ে করেন। তাদের এক ছেলে মোহাম্মদ রিয়াজুল হক, দুই কন্যা সংঙ্গীত শিল্পী রেহানা আশিকুর রহমান ও মিডিয়া ব্যক্তি ফারহানা হক রাহমানের জনক।

গ্রন্থ
------

তার রচিত উল্লেখযোগ্য গ্রন্থ-

* রাহুগ্রস্ত বাংলাদেশ
* দেশটা কি রসাতলে যাবে
* সৃষ্টির সেরা শত মানব
* দারিদ্র্য বিমোচন
* Yahya’s Master Plan

মৃত্যু
------

মোহাম্মদ আবদুল হক ৬ এপ্রিল ১৯৯৬ সালে বাংলাদেশের ঢাকায় মারা যান। বনানী কবরস্থানে তাকে সমাহিত করে হয়। তার স্মৃতিতে এম এ হক ফাউন্ডেশন গঠন করে হয়।

তথ্যসূত্র
---------

1. 1 2 3 4 5 6  Akhter, Shahida। "Haque, Mohammad Abdul"। *en.banglapedia.org*। Banglapedia। সংগ্রহের তারিখ ৩০ জানুয়ারি ২০১৯।
2. 1 2  "২য় জাতীয় সংসদে নির্বাচিত মাননীয় সংসদ-সদস্যদের নামের তালিকা" (পিডিএফ)। *জাতীয় সংসদ*। বাংলাদেশ সরকার। ৪ সেপ্টেম্বর ২০১৮ তারিখে মূল (পিডিএফ) থেকে আর্কাইভ করা।
3. ↑  "জকিগঞ্জ উপজেলাঃ প্রখ্যাত ব্যক্তিত্ব"। *বাংলাদেশ জাতীয় তথ্য বাতায়ন*। ২৮ আগস্ট ২০১৯। ২২ সেপ্টেম্বর ২০১৯ তারিখে মূল থেকে আর্কাইভ করা। সংগ্রহের তারিখ ২১ সেপ্টেম্বর ২০১৯।
একটি রান্নাঘরে রক্ষিত কলসী
মাটির কলসী
**কলসী** বা **কলস** তরল পদার্থ ধারনের একটি গৃহস্থালী পাত্র। এটি দৃশ্যতঃ গোলাকার পাত্র, যার সরু গ্রীবা রয়েছে এবং গ্রীবার শেষে রয়েছে একটি গোলকার মুখ। গোলাকার মুখের অংশ বাইরের দিকে কিছুটা প্রসারিত; একে বলা হয় কানা। কখনো কখনো মাটিতে সুস্থিত থাকার স্বার্থে ফাঁপা গোলকের নিম্নভাগ সমতল করা হয়। পানি ধারনের জন্য কলসি ব্যবহৃত হয়। কলসির ভিন্ন রূপ সোরাই।

সাধারণত কলসি অ্যালুমিনিয়াম অথবা মাটির তৈরি হয়। কলসী পিতল এবং কাশার তৈরিও হতে পারে। মাটির কলসিতে ধারনকৃত পানি অন্য পদার্থ দিয়ে কলসির তুলনায় বেশি ঠাণ্ডা থাকে।

ইতিহাস
------

বর্তমানে কলসী মাটির আর অ্যালুমিনিয়ামে তৈরি হলেও একসময় পিতলের কলসির প্রচলন ছিল বেশ। পৃথিবীর বিভিন্ন সভ্যতায় বিভিন্ন প্রকরণ ও প্রকারের কলসি ব্যবহারের কথা জানা যায়। ২০১১ সালে ইসরাইলে ১৩শ শতাব্দীর কলসের সন্ধান পাওয়া যায়। মৌর্য থেকে গুপ্তযুগে কলসি ব্যবহারের কথা জানা যায়। আড়াই হাজার বছর আগেও কলসি ব্যবহারের প্রচলন ছিল। তখন নানা ধরনের মৃৎপাত্র ব্যবহার করা হত। এগুলোর মধ্যে রয়েছে থালা, পানীয় পাত্র, হাড়ি, কলসি, ঢাকনি, প্রদীপ, বাটি, সুরা পাত্র, ছোট ঘট, কুজো ইত্যাদি। এর মধ্যে কিছু কিছু মৃৎপাত্রের গঠন রীতিতে মহোঞ্জাদারোর মৃৎপাত্রের সাথে সাদৃশ্য বিদ্যমান। বৈদিক যুগে আর্যরা এসব সামগ্রী স্থায়ীভাবে ব্যবহার করতো। পরবর্তী সময়ে এগুলো একবার ব্যবহার করার রীতি প্রচলিত হয়। চন্দ্রকেতুগড়ের লোকেরাও এ রীতি গ্রহণ করে। তাই এখানকার সর্বত্র অসংখ্য মৃৎপাত্রের টুকরো পাওয়া যায়। স্বর্ণের কলসি ব্যবহারের কথাও জানা যায়।

বাংলা সাহিত্যে অবস্থান
----------------------

কলস বা কলসী শব্দের উদ্ভব কীভাবে হয়েছে তা এখনও অজানা। বাংলা সাহিত্যের শব্দ হিসেবে কলস অনেক আগে থেকেই প্রচলন ছিল। চিরায়ত গ্রাম বাংলার নারীদের হাত ধরেই উদ্ভব হয়েছে কলসী নামক আর একটি শব্দের। তাই কলসিকে আমরা চলিত, কথ্য কিংবা আঞ্চলিক ভাষা বলতে পারি। কবি সাহিত্যিকদের হাত ধরে পরবর্তীতে কলসী শব্দটি জনপ্রিয় হয়ে ওঠে। "আমার কাংখের কলসি জলে গিয়াছে ভাসি, মাঝিরে তোর নৌকার ঢেউ লাগিয়ারে" কিংবা "কলসী জনম গেল জল ভরতে ভরতে কলসী পারলো না এক ফোঁটা জল খাওয়াইতে" এমন অনেক গানের কথায় আমরা কলসির ব্যবহার দেখতে পাই।

তথ্যসূত্র
---------

1. ↑  "Definition of EWER"। *www.merriam-webster.com* (ইংরেজি ভাষায়)। সংগ্রহের তারিখ ২০২০-০৫-১৪।
রাঁচিতে (ঝাড়খণ্ড) করম নাচের জন্য ঐতিহ্যবাহী উপজাতীয় পোশাক পরিহিত মেয়েরা
**করম নাচ** বা **করম নৃত্য** হলো মধ্য ও পূর্ব ভারতের একটি ঐতিহ্যবাহী নৃত্য, এটি প্রতি বছর করম পরবের সময় পরিবেশিত হয়। করম একটি জনপ্রিয় শারদীয় উৎসব, এটি ভাদ্র মাসের পার্শ্ব একাদশীতে অর্থাৎ শুক্লপক্ষের ১১তম দিন থেকে শুরু হয়। ছত্তিশগড়, ঝাড়খণ্ড, মধ্যপ্রদেশ, ওড়িশা ও পশ্চিমবঙ্গ রাজ্যে এই নৃত্যের প্রচলন রয়েছে। করম বা কর্ম শব্দ দ্বারা 'ভাগ্য' বোঝানো হয়।

এই লোকনৃত্যটি উপজাতিদের বিশ্বাস অনুযায়ী ভাগ্যের দেবতা হিসেবে বিবেচিত করম দেবতার পূজার সময় পরিবেশিত হয়। মানুষ ভাগ্যের দেবতাকে ভালো-মন্দের নিয়ন্ত্রক বলে মনে করে।

নৃত্যশৈলী
---------

করম নাচে পুরুষ, মহিলা উভয়ই অংশগ্রহণ করে। নৃত্যে অংশগ্রহণকারীরা একজন আরেকজনের কোমরের চারপাশে তাদের বাহু জড়িয়ে ধরে একটি বৃত্ত গঠন করে। এই নৃত্য পরিবেশনের সময় চাল্লা, বারি ও ঝুমকির মতো বাদ্যযন্ত্র ব্যবহার করা হয়। এই নৃত্যের প্রধান বাদ্যযন্ত্র ঢোল বা স্থানীয়ভাবে পরিচিত 'তিমকি' নর্তকদের বৃত্তের মাঝখানে রাখা হয়, নর্তকরা এর দ্রুত-গতির বাজনার সাথে জোরালো ও উদ্দীপনার সাথে নাচে। নর্তকরা নিখুঁত ছন্দ ও শৈলীতে তাদের পা নাড়াচাড়া করে। নাচের সময় পুরুষরা এগিয়ে যায়, সেই সঙ্গে নারীরা মাটির দিকে নিচু হয়। করম নৃত্যে অংশগ্রহণের সময় উপজাতি পুরুষ ও মহিলারা তাদের ঐতিহ্যবাহী পোশাক ও গয়না পরিধান করে।

করম নাচের বেশ কয়েকটি প্রকারভেদ রয়েছে যার মধ্যে, একতারিয়া, লহকি, সিরকি ইত্যাদি উল্লেখযোগ্য।

তথ্যসূত্র
---------

1. ↑  "সমৃদ্ধির কামনায় আজ করম পরব"। সংগ্রহের তারিখ ২০২৩-০২-২০।  অজানা প্যারামিটার `|প্রকাশের-তারিখ=` উপেক্ষা করা হয়েছে (সাহায্য)
2. ↑  "Easrern Zonal Cultural Centre"। ২০১২-০৫-২০ তারিখে মূল থেকে আর্কাইভ করা। সংগ্রহের তারিখ ২০১২-০৪-২১।
3. ↑  "আর্কাইভ প্রতিলিপি" (পিডিএফ) (ইং ভাষায়)। ২০২০-০১-১৪ তারিখে মূল (পিডিএফ) থেকে আর্কাইভ করা। সংগ্রহের তারিখ ২০২৩-০২-২০। উদ্ধৃতি টেমপ্লেট ইংরেজি প্যারামিটার ব্যবহার করেছে (link) উদ্ধৃতি শৈলী রক্ষণাবেক্ষণ: অচেনা ভাষা (link)
4. ↑  "Karma Dance"। *Karmapuja.org* (ইং ভাষায়)। সংগ্রহের তারিখ ২০২৩-০২-২০। উদ্ধৃতি শৈলী রক্ষণাবেক্ষণ: অচেনা ভাষা (link)
**গ্যাব্রিয়েলা বার্টান্ট** একজন ব্রাজিলিয়ান মডেল যিনি ভারতীয় ছবিতে উপস্থিত হন।

প্রথম জীবন
----------

তিনি দোকানে তার বাবা-মাকে সাহায্য করতেন। তিনি ফুটবলকে গম্ভীরভাবে নিয়েছিলেন এবং আঞ্চলিক ফুটবল লিগে খেলেছেন।তার ভাই গ্লেল্বারসন লুইস লিওপোলদিনো পালমেইরাসের সহ ব্রাজিলের অনেক দলের জন্য পেশাগতভাবে ফুটবল খেলেছেন ।  গ্যাব্রিয়েলা বার্টান্ট ১৭ বছর বয়সে মডেলিংয়ের কেরিয়ার শুরু করতে সাও পাওলোতে যান। তিনি ২০১০ সালে ভারত চলে যান এবং ল্যাকমে ফ্যাশন সপ্তাহে অংশ নেন । বিভিন্ন ম্যাগাজিনে উপস্থিত হন।যা এমটিভির মনোযোগ আকর্ষণ দেখা করে। তিনি এমটিভি গ্রিন্দের ভিজে নির্বাচিত হন।

পেশা
----

গ্যাব্রিয়েলা মুম্বাইয়ে পুরী জগন্নাধের সাথে একটি বৈঠক করেছিলেন এবং পরিচালক তাকে একটি পরীক্ষামূলক শ্যুট করার পরামর্শ দিয়েছিলেন। তাই তিনি তাঁর সাথে দেখা করতে হায়দরাবাদে গিয়েছিলেন। তিনি পরবর্তীতে রবি তেজার সাথে *দেবুদু চেসিনা মনুষুলুতে* একটি আইটেম নম্বরে নাচের প্রস্তাব পেয়েছিলেন। তিনি থাইল্যান্ডের ব্যাংককে গানটির শুটিং করেন। অভিনেত্রীকে চকরি তোলেতির তামিল ছবি "বিল্লা টু"তে দেখা গিয়েছিল শীর্ষস্থানীয় অভিনেতা অজিথ কুমারের সাথে । তিনি পরিচালক চাকরি তোলেতির সাথে যখন দেখা করেছিলেন তখন তিনি তাঁর পূর্বের সিনেমার জন্য কাস্টিং করছিলেন এবং তাকে এই চরিত্রের প্রতিশ্রুতি দিয়েছিলেন। যুওয়ান শঙ্কর রাজা এর সুর করেছেন ।এই গানটি গোয়া এবং মুম্বাইয়ের একটি স্টুডিওতে চিত্রিত হয়েছিল।  অভিনেতা মিকা সিং ও শানের সাথে তিনি বলিউডে আত্মপ্রকাশ করেছিলেন "বলবিন্দর সিং ফেমাস হো গেয়া" সিনেমা দিয়ে ।মুভিটি ২০১৪ সালের ১৯ ই সেপ্টেম্বর মুক্তি পেয়েছিল।  তিনি বাহুবলি সিনেমাতে ও কাজ করেছেন।

চলচ্চিত্রের তালিকা
------------------

| বছর | চলচ্চিত্র | ভূমিকা | ভাষা | নোট |
| --- | --- | --- | --- | --- |
| ২০১২ | *বিল্লা টু* |  | তামিল | বিশেষ উপস্থিতি |
| ২০১২ | *দেবুদু চেসিনা মনুষুলু* |  | তেলুগু | "ডু নট ডিসটার্ব‌ "গানে বিশেষ উপস্থিতি |
| ২০১২ | *ক্যামেরাম্যান গঙ্গাথো রামবাবু* | স্মিতা | তেলুগু |  |
| ২০১৪ | *বলবিন্দর সিং ফেমাস হো গেয়া* |  | হিন্দি | লিড অভিনেত্রী |

তথ্যসূত্র
---------

1. ↑  "Interview with Gabriela Bertante (ex-footballer now Model – Actress)". 20 April 2012.
2. ↑  "সংরক্ষণাগারভুক্ত অনুলিপি"। ২৫ এপ্রিল ২০১২ তারিখে মূল থেকে আর্কাইভ করা। সংগ্রহের তারিখ ৬ ডিসেম্বর ২০১৯।
3. ↑  "Item girl Gabriela Bertante in Billa 2"। *Sify* (ইংরেজি ভাষায়)। সংগ্রহের তারিখ ২০১৯-১২-০৬।
4. ↑  "Home"  ওয়েব্যাক মেশিনে আর্কাইভকৃত ২ এপ্রিল ২০১৫ তারিখে.
5. ↑  "Brazilian Lass In Billa 2 – Billa 2 – Pawan Kalyan – Ajith – Chakri Toleti – Devdu Chesina Manush – Tamil Movie News – Behindwoods.com". *www.behindwoods.com*.
6. ↑  "Balwinder Singh Famous Ho Gaya"।
7. ↑  admin। "দিশা দেবী!"। *Anandalok Bengali Magazine* (ইংরেজি ভাষায়)। সংগ্রহের তারিখ ২০১৯-১২-০৬।

আরও দেখুন
---------

* স্কারলেট মেলিশ উইলসন

বহিঃসংযোগ
---------

* ইন্টারনেট মুভি ডেটাবেজে গ্যাব্রিয়েলা বার্টান্ট (ইংরেজি)
* টুইটারে গ্যাব্রিয়েলা বার্টান্ট
* ফেসবুকে গ্যাব্রিয়েলা বার্টান্ট
এই নিবন্ধটি শহর সম্পর্কে। এ শহরের পরিচালনাকারী পৌরসভার জন্য কলাপাড়া পৌরসভা দেখুন। শহরটি যে উপজেলায় অবস্থিত তার জন্য কলাপাড়া উপজেলা দেখুন।

**কলাপাড়া** বাংলাদেশের দক্ষিণাঞ্চলের বরিশাল বিভাগের অন্তর্গত পটুয়াখালী জেলায় অবস্থিত একটি শহর। প্রশাসনিকভাবে শহরটি কলাপাড়া উপজেলার সদর। শহরটি পটুয়াখালী জেলার দ্বিতীয় বৃহত্তম ও কলাপাড়া উপজেলার বৃহত্তম এবং প্রধান শহরাঞ্চল। কলাপাড়া শহরটি আন্ধারমানিক নদীর তীরে অবস্থিত। শহরটির সবচেয়ে নিকটবর্তী আন্তর্জাতিক এবং আভ্যন্তরীণ বিমানবন্দর যথাক্রমে শাহজালাল আন্তর্জাতিক বিমানবন্দর এবং বরিশাল বিমানবন্দর। বিভাগীয় শহর বরিশাল থেকে ৯১.৬ কি.মি. এবং জেলা শহর পটুয়াখালী থেকে ৫০ কি.মি. দুরত্বে কলাপাড়া শহর অবস্থিত।

জনসংখ্যা
--------

কলাপাড়া শহরের মোট জনসংখ্যা ২৬,১৭৭ জন যার মধ্যে ১৩,৩৪২ জন পুরুষ এবং ১২,৮৩৫ জন নারী। এ শহরের পুরুষ এবং নারী অনুপাত ১০৪:১০০। শহরে মোট খানা সংখ্যা বা পরিবার রয়েছে ৬৪৯২টি।

ভৌগোলিক উপাত্ত
--------------

শহরটির অবস্থানের অক্ষাংশ ও দ্রাঘিমাংশ হল ২১°৫৯′০৬″ উত্তর ৯০°১৩′৫৩″ পূর্ব﻿ / ﻿২১.৯৮৪৮৭৭° উত্তর ৯০.২৩১৫০২° পূর্ব﻿ / 21.984877; 90.231502। সমুদ্র সমতল থেকে শহরটির গড় উচ্চতা ৯ মিটার।

প্রশাসন
-------

২০১০ সালে কলাপাড়া শহরের নাগরিকদের পৌরসেবা ও অন্যান্য সুযোগ-সুবিধা প্রদান করার উদ্দেশ্যে কলাপাড়া পৌরসভা নামক একটি স্থানীয় সরকার সংস্থা(পৌরসভা) গঠিত হয় যা ৯টি ওয়ার্ড এবং ২৪টি মহল্লায় বিভক্ত । ২৩.২৪ বর্গ কি.মি. আয়তনের কলাপাড়া শহরের ৩.৭৫ বর্গ কি.মি এলাকা কলাপাড়া পৌরসভা দ্বারা পরিচালিত হয়।

শিক্ষা ব্যবস্থা
---------------

কলাপাড়া শহরের স্বাক্ষরতার হার হলো শতকরা ৬৫.৫ ভাগ।

তথ্যসূত্র
---------

1. ↑  "কলাপাড়া পৌরসভার মেয়র"। ৯ ফেব্রুয়ারি ২০২১ তারিখে মূল থেকে আর্কাইভ করা। সংগ্রহের তারিখ ২০১৯-১২-০২।
2. ↑  "Distance from Barisal to Kalapara"। distancesto.com। সংগ্রহের তারিখ ২০১৯-০১-০৬।
3. ↑  "Distance from Patuakhali to Kalapara"। distancesto.com। সংগ্রহের তারিখ ২০১৯-০১-০৬।
4. ↑  "Urban Centers in Bangladesh"। Population & Housing Census-2011 [আদমশুমারি ও গৃহগণনা-২০১১] (পিডিএফ) (প্রতিবেদন)। জাতীয় প্রতিবেদন (ইংরেজি ভাষায়)। ভলিউম ৫: Urban Area Rport, 2011। বাংলাদেশ পরিসংখ্যান ব্যুরো। মার্চ ২০১৪। পৃষ্ঠা ১৭৬। ২০১৯-০৪-১১ তারিখে মূল (পিডিএফ) থেকে আর্কাইভ করা। সংগ্রহের তারিখ ২০১৯-০১-০৭।
5. ↑  "latitude, longitude and coordinates for Kalapara, Bangladesh?"। distancesto.com। সংগ্রহের তারিখ ২০১৯-০১-০৬।
6. ↑  "এক নজরে পৌরসভা"। ২১ ফেব্রুয়ারি ২০১৮ তারিখে মূল থেকে আর্কাইভ করা। সংগ্রহের তারিখ ২০১৯-০১-০৬।
**করাচি বন্দর** হল পাকিস্তানের বৃহত্তম সমুদ্র বন্দর। এই বন্দরটি পাকিস্তানের সিন্ধি প্রদেশের বৃহত্তম শহর করাচিতে অবস্থিত। বন্দরটি দেশের ৬০% এর বেশি পণ্য দ্রব্য পরিবহন করে। এই বন্দরের প্রধান কন্টেইনার টার্মিনাল হল *করাচি ইন্টারন্যাশনাল কন্টেইনার টার্মিনাল*। বন্দরের এই টার্মিনালটি করাচি শহরের কেন্দ্রীয় অংশ ও শিল্পাঞ্চলের খুব কাছেই অবস্থিত।বন্দরের টার্মিনালটির জলের গড় গভীরতা ১১.৬ মিটারের বেশি। ফলে বন্দরটি বছরের সমস্ত সময়ে সচল থাকে। বন্দরটি আরব সাগরের তীরে অবস্থিত। এই বন্দরটি এক সময় ব্রিটিশ ভারতের অন্তর্গত ছিল। এই সময়েই বন্দরটির দ্রুত বিকাশ ও শ্রীবৃদ্ধি ঘটে। বর্তমানে বন্দরটি দক্ষিণ এশিয়া তথা পৃথিবীর প্রধান বন্দর গুলির একটি। এই বন্দরকে কেন্দ্র করে করাচি শহর তথা করাচি মহানগরীর বিকাশ ঘটেছিল। এখনও এই বন্দরটি করাচি শহরের অর্থনীতির মূল চালিকা শক্তি। করাচি ইন্টারন্যাশনাল কন্টেইনার টার্মিনাল দ্বারাই করাচি বন্দরের বেশির ভাগ কন্টেইনার পরিবহন করা হয়।

অবস্থান
-------

*করাচি ইন্টারন্যাশনাল কন্টেইনার টার্মিনালটি* আরব সাগরের তীরে করাচি শহরে অবস্থিত। বন্দরটি পাকিস্তানের দক্ষিণে সিন্ধু নদের ব-দ্বীপ ভূমিতে অবস্থিত। এটি সমুদ্র সমতল থেকে প্রায় ৮ মিটার উচ্চতায় অবস্থিত। এই করাচি বন্দরের টার্মিনালটি ২৪.৫৪ উত্তর ও ৬১.১৬ দক্ষিণে অবস্থিত। এই বন্দর থেকে গদর বন্দর প্রায় ৩৪০ কিলোমিটার দূরে অবস্থিত। এছাড়া এই টার্মিনাল বন্দরটি থেকে দেশের রাজধানী শহর ইসলামাবাদ ৪০০ কিলোমিটারের অধিক দূরত্বে ও লাহোর ৩৫০ কিলোমিটার দূরত্বে অবস্থিত। এখান থেকে ভারতের মুম্বাই বন্দর প্রায় ১০০০ হাজার কিলোমিটার দূরত্বে অবস্থিত। করাচি বন্দর থেকে গুরুত্বপূর্ণ সমুদ্রপথ যেটি আরব সাগর হয়ে, পূর্ব এশিয়া হয়ে চীন, জাপান পর্যন্ত চলে গেছে, সেই পথের খুব বন্দরটি কাছেই অবস্থিত। আবার বন্দরটি বিখ্যাত হরমুজ প্রণালীর খুব কাছেই অবস্থিত।

ইতিহাস
------

পশ্চাৎভূমি
----------

করাচি বন্দরের পশ্চাৎভূমি ব্রিটিশ শাসন কাল থেকেই খুবই উন্নত। ব্রিটিশ ভারতে এই বন্দরের পশ্চাৎভূমির অন্তর্গত ছিল বর্তমানের ভারতের দিল্লি, পাঞ্জাব, হরিয়ানা, রাজস্থান এবং সমগ্র পাকিস্তান। কিন্ত দেশ ভাগের পর এর পশ্চাৎ ভূমি ছোট হয়ে যায়। কিন্তু এখনও বন্দরটির পশ্চাৎভূমি উন্নত ও শিল্পাঞ্চলযুক্ত। এই বন্দরের পশ্চাৎভূমিতে রয়েছে লাহোর ও করাচির মত শিল্পাঞ্চল ও পাঞ্জাব ও সিন্ধুর মত কৃষিক্ষেত্র। ফলে করাচি বন্দরে টার্মিনালটি অবস্থিত হওয়ায় টার্মিনালটির পশ্চাৎ ভূমিও উন্নত।

পোতাশ্রয়
---------

করাচি বন্দরের পোতাশ্রয় প্রাকৃতিকভাবে গড়ে উঠেছে। এটি আরব সাগরের থেকে মূল ভূভাগের দিকে প্রসারিত। প্রতাশ্রয়টি ১১ কিলোমিটার চ্যানেল দ্বারা আরব সাগরের সঙ্গে যুক্ত। পোতাশ্রয়ের গড় গভীরতা হল ১০-১১ মিটার। বন্দরটিতে ৩০টি জেটি রয়েছে। এছাড়া তিনটি কন্টেইনার টার্মিনাল রয়েছে।

পণ্য আমদানি-রপ্তানি
-------------------

বন্দরটি দেশের অধিকাংশ পণ্য আমদানি ও রপ্তানি করে। বন্দরটি ৬৫ মিলিয়ন টন কার্গো ও ১.৫৩ মিলিয়ন টিইইউএস কন্টেইনার পরিবহন করেছে ২০১৫ সালে। করাচি বন্দরের করাচি ইন্টারন্যাশনাল কন্টেইনার টার্মিনাল দিয়ে প্রতি বছর প্রায় ৩ লক্ষ কন্টেইনার পরিবাহিত হয়।

তথ্যসূত্র
---------

1. ↑  "Port of Karachi"।
2. ↑  "Indian Ocean Trade"।

বহিঃসংযোগ
---------

| * দে
* স
 পাকিস্তান-এর বন্দর |
| --- |
| প্রধান বন্দর | 
* করাচি বন্দর
* গদর বন্দর
* মহম্মদ বিন কাসিম বন্দর

 |
| মৎস বন্দর | 
* পাসনি বন্দর
* শাহবানদার বন্দর

 |
**রাজা হোসেন খান** (১৯৩৮ - ৬ই মার্চ, ১৯৮৯) বাংলাদেশের সঙ্গীত পরিচালক, সুরকার এবং বেহালা প্লেয়ার ছিলেন। তিনি সংগীত পরিবার জন্মগ্রহণ করেছেন, তিনি ছিলেন বহু-বাদ্যযন্ত্র ও সংগীত শিক্ষক আলাউদ্দিন খাঁ, এবং আয়েত আলী খাঁ এর ভাগ্নী। .

শৈশব ও পড়ালেখা
---------------

ব্রাহ্মণবাড়িয়ায় জন্মগ্রহণ করেন, তার পিতা নায়েব আলী খান তার ভাই বোনের মধ্যে কনিষ্ঠ তিনি, বাবার সাথে বেহালায় তার সংগীত চর্চা শুরু করেছিলেন। পরে তিনি তার চাচাতো ভাই বাহাদুর খানের কাছ থেকে উচ্চ প্রশিক্ষণ নিতে কলকাতায় গিয়েছিলেন, যার অধীনে তিনি তিন বছরের জন্য পড়াশোনা করেছেন। এরপরে তিনি আরেক চাচাত ভাই আলি আকবর খান এবং তার বড় ভাই খাদেম হোসেন খান এর কাছ থেকে সংগীত পাঠ করেছিলেন।[]

কর্মজীবন
--------

রাজা হোসেন খান ‘স্টাফ আর্টিস্ট’ হয়ে ঢাকা রেডিওতে বাংলাদেশ বেতার যোগদান করেন। তিনি চলচ্চিত্র জগতের সাথেও যুক্ত ছিলেন এবং বেশ কয়েকটি চলচ্চিত্রের সংগীত পরিচালক ছিলেন। সুর্যগ্রহণ ছবিতে সংগীত পরিচালনার জন্য তাকে রাষ্ট্রীয় পুরস্কার দেওয়া হয়েছিল। তিনি জাতীয় রেডিও এবং টেলিভিশন (বিটিভি) এর জন্য প্রচুর জনপ্রিয় সংগীত সুর করেছেন। তিনি সাংস্কৃতিক প্রতিনিধি দলের সদস্য হিসাবে অনেক দেশ পরিদর্শন করেছিলেন।

রাজা হোসেনের তিন ছেলে ছিল পলাশ খান, তিতাস খান এবং প্লাবন খান। ১৯৮৯ সালের মার্চে এক মর্মান্তিক সড়ক দুর্ঘটনায় তার মৃত্যু হয়।

তথ্যসূত্র
---------

1. ↑  {শেখ মোহাম্মদ সাঈদুল্লাহ লিটু (২০১২)। "ব্রাহ্মণবাড়ীয়া জেলা"। ইসলাম, সিরাজুল; মিয়া, সাজাহান; খানম, মাহফুজা; আহমেদ, সাব্বীর। *বাংলাপিডিয়া: বাংলাদেশের জাতীয় বিশ্বকোষ* (২য় সংস্করণ)। ঢাকা, বাংলাদেশ: বাংলাপিডিয়া ট্রাস্ট, বাংলাদেশ এশিয়াটিক সোসাইটি। আইএসবিএন 9843205901। ওএল 30677644M। ওসিএলসি 883871743।
**কলার্ড স্কোপ্স পেঁচা** (*Otus lettia*) হল প্রধানত প্যাঁচা প্রজাতির পাখি যারা প্রধানত দক্ষিণ এশিয়াতে বসবাস করে এছাড়াও উত্তর পাকিস্তান, উত্তর ভারত এবং হিমালয় পর্বতমালা অঞ্চলের পূর্ব থেকে দক্ষিণ চীন পর্যন্ত এদের বসবাস। এরা পার্শিক পরিযায়ী পাখি, যাদের মধ্যে কিছু পাখি শীতকালে ভারত, শ্রীলঙ্কা এবং মালয়েশিয়াতে পরিযান করে। এদেরকে আগে ইন্ডিয়ান স্কোপ্স পেঁচা(*Otus bakkamoena*) এই প্রজাতির উপজাতি বলে ধরা হত, কিন্তু এখন তাকে আলাদা হিসেবেই চিহ্নিত করা হয়।

এই প্রজাতিটি পেঁচাদের বড় দল টিপিকাল আউল দলের মধ্যে পড়ে, যারা পেঁচাদের প্রজাতির বেশিরভাগ প্রজাতিকেই ধরে রাখে। অন্য দলটি হল লক্ষ্মীপেঁচা দের দল।

কলার্ড স্কোপ্স পেঁচা হল একটা সাধারণ পাখি যারা প্রধানত বনে জঙ্গলে বসবাস করতে পছন্দ করে এবং সেখানেই প্রজনন করে। এরা প্রধানত গাছের গর্তে বাসা বাঁধে এবং ৩ থেকে ৫ টা ডিম পাড়ে ওই বাসার মধ্যে।

কলার্ড স্কোপ্স পেঁচা হল ছোটো আকারের পেঁচা (২৩–২৫ সেমি), যদিও তারা স্কোপ্স পেঁচাদের মধ্যে সবথেকে বড়ো আকারের হয়। অন্যান্য স্কোপ্স পেঁচাদের মতোন এদের মাথায় ছোটো ছোটো কানের মতোন অংশ দেখতে পাওয়া যায়। এদের দেহের ওপরের অংশ ধূশর রঙের হয় অথবা বাদামি রঙের হয়, যেটা প্রধানত উপজাতিদের ওপরে নির্ভর করে। গায়ের ওপরে থাকে হলদে-বাদামি রঙের ছিট ছিট রঙ। দেহের নিচের অংশও বাদামি রঙের হয় এবং এর ওপরে থাকে গাঢ় রঙের দাগ।

মুখের রঙ হয় সাদাটে অথবা হলদে-বাদামি রঙের, এবং এদের চোখ হয় কমলা অথবা বাদামি রঙের। ঘাড়ের কাছে থাকে বাদামি রঙের ব্যান্ড। পুরুষ এবং মহিলা উভয়ই একইরকম দেখতে হয়। এদের উড়ান গভীর ভাবে উৎকলিত হয়।

এরা প্রধানত নিশাচর প্রজাতি কিন্তু এদেরকে মাঝে মাঝেই গাছগাছলিতে দল বেঁধে বিশ্রাম নিতে দেখা যায়। এরা প্রধানত পোকামাকড় খেয়েই বেঁচে থাকতে ভালবাসে। এদের ডাক অনেকটা এরম - *গুগ গুক*।

এই প্রজাতিটিকে প্রধানত পাওয়া যায় উত্তর ভারতে। এদেরকে অনেকটা ওরিয়েন্টাল স্কোপ্স পেঁচাদের *Otus sunia* মতোন দেখতে লাগে। এরা ইন্ডিয়ান স্কোপ্স পেঁচা *O. bakkamoena* প্রজাতির মতোন দেখতে হলেও এই প্রজাতির থেকে সামান্য আকারে বড়ো হয়। এদেরকে এদের ডাকের মাধ্যমে সহজেই চেনা যায়।

তথ্যসূত্র
---------

* *Birds of India* by Grimmett, Inskipp and Inskipp, আইএসবিএন ০-৬৯১-০৪৯১০-৬
* *Owls of the Northern Hemisphere*, Karel Voous, আইএসবিএন ০-০০-২১৯৪৯৩-৭
**করাচি শিপইয়ার্ড অ্যান্ড ইঞ্জিনিয়ারিং ওয়ার্কস লিমিটেড** (কেএস ও ইডব্লিউ), পাকিস্তানের  একটি প্রধান প্রতিরক্ষা ঠিকাদার এবং যা পাকিস্তানের সামরিক বাহিনী জন্য কাজ করে। এটি পশ্চিম পাকিস্তানে করাচিতে অবস্থিত। এটি পাকিস্তানের সবচেয়ে প্রাচীন এবং একমাত্র জাহাজ নির্মান কেন্দ্র, জাহাজ নির্মাণের জন্য যন্ত্রপাতি সরবরাহ, মেরামত ও সাধারণ ভারী প্রকৌশল জাহাজ নির্মান করে। এটি পাকিস্তানি নৌবাহিনীর জন্য অনেক জাহাজ, তেল ট্যাঙ্কার, টাগবোট এবং সাপোর্ট পোর্ট, অবতরণ কারুশিল্প, নৌবাহিনী এবং সাবমেরিন তৈরি করেছে।

ইতিহাস
------

এটি পাকিস্তান শিল্প উন্নয়ন কর্পোরেশন (পিআইডিসি) -এর একটি প্রকল্প হিসেবে মধ্য পঞ্চাশের দশকে প্রতিষ্ঠিত হয় এবং পরবর্তীতে ১৯৫৭ সালে একটি পাবলিক লিমিটেড কোম্পানী হিসেবে অন্তর্ভুক্ত করা হয়, যা পরিচালনা পর্ষদ এবং ব্যবস্থাপনা পরিচালক দ্বারা পরিচালিত হয়। জাহাজ নির্মান কেন্দ্রটি ৭১ একর জমির মধ্যে ছড়িয়ে পড়েছে এবং করাচিতে পশ্চিমাঞ্চলীয় ওয়েরাফে অবস্থিত। এটি একটি বড় জাহাজনির্মাণ হল, তিনটি ব্লকে নির্মাণ এলাকা, তিনটি জাহাজনির্মাণ বেথ, দুটি শুকনো ডক, একটি যন্ত্রপাতির দোকান, একটি কাঁটা বিস্ফোরিত এবং পেইন্টিং সুবিধা, একটি ৭৮৮১ টন ক্ষমতা জাহাজ লিফট এবং স্থানান্তর সিস্টেম, ১৩ পার্কিং স্টেশন।

প্রকল্প
-------

### ১৭,০০০ টন ফ্লিট ট্যাঙ্কার

পাকিস্তানি নৌবাহিনীর জন্য ১৭,০০০ টন ফ্লিট ট্যাঙ্কার নির্মাণের জন্য ২৩ জানুয়ারি ২০১৩ তারিখে প্রতিরক্ষা মন্ত্রনালয়, পাকিস্তান ও এসটিএম, তুরস্কের মধ্য একটি চুক্তি স্বাক্ষরিত হয়। এসটিএম দ্বারা উপাদানটির কিট সরবরাহ করা হয়েছিল, কেএস ও ইডব্লিউ-তে স্থানান্তরিত হয়েছে। জাহাজ নির্মাণ ২৭ নভেম্বর ২০১৩ তারিখে শুরু হয় এবং ১৯ আগস্ট ২০১৬ তে সেশ হবার কথা। এটি এখন পর্যন্ত পাকিস্তানের সবচেয়ে বড় জাহাজ নির্মিত প্রকল্প।

### আগস্ট ৯০ বি

১৯৯০-এর দশকে কে এস ও ইডব্লিউ পাকিস্তানি নৌবাহিনীর জন্য দুটি অগাস্ট ৯০ বি সাবমেরিন তৈরি করে। এই নির্মাণের জন্য ডিসিএসএন, ফ্রান্স থেকে প্রযুক্তি স্থানান্তর অধীনে নির্মিত হয়েছিল। এই প্রযুক্তিটি বেশিরভাগই সাবমেরিনের চাপ হুল এবং আউট-ফিটিং নির্মাণের সাথে সম্পর্কিত ছিল। তৃতীয় সাবমেরিন, পিএনএস হামজা, এমএসএমএ এআইপি ইউনিটের সাথে নির্মিত হয়েছিল, যখন প্রথম দুটি (পিএনএস খালিদ এবং পিএনএস সাড) তাদের পরের ওভারহাউসগুলিতে একটি "প্লাগ" মেটা এমইএসএমএআইপি ইউনিটের সাথে রেট্রো-ফিট করা হবে। সাবমেরিনের হুল কাটা হবে এবং প্লাগ ঢোকানো হবে। দ্বিতীয় এমইএসএমএ ইউনিট জুন ২০১১ সালে প্রেরণ করা হয়েছিল

তথ্যসূত্র
---------

1. 1 2  "Karachi shipyard"। ১৮ জানুয়ারি ২০১৯ তারিখে মূল থেকে আর্কাইভ করা।
2. ↑  "Karachi Shipyard & Engineering Works Limited"। *www.karachishipyard.com.pk*। ২০ জানুয়ারি ২০১৯ তারিখে মূল থেকে আর্কাইভ করা। সংগ্রহের তারিখ ১৭ জানুয়ারি ২০১৯।

বহিঃসংযোগ
---------

* প্রাতিষ্ঠানিক ওয়েবসাইট
* করাচী শিপইয়ার্ড অ্যান্ড ইঞ্জিনিয়ারিং ওয়ার্কস - প্রোফাইল  ওয়েব্যাক মেশিনে আর্কাইভকৃত ২০ সেপ্টেম্বর ২০১৬ তারিখে


উইকিমিডিয়া কমন্সে **করাচি শিপইয়ার্ড** সংক্রান্ত মিডিয়া রয়েছে।
**কলি আমিন মসজিদ, রংপুর** বৃটিশ আমলের একটি মসজিদ, রংপুর জেলার গংগাচড়া উপজেলার বড়বিল ইউনিয়ন এর ঐতিহ্যবাহী এ মসজিদ বৃটিশ আমলে স্থাপিত হিসাবে পরিচিত।

অবস্থান
-------

মসজিদটি রংপুর জেলার গংগাচড়া উপজেলার বড়বিল ইউনিয়ন এর মন্থনা নামক স্থানে অবস্থিত।

বর্ণনা
------

এ মন্থনা হাট থেকে ১ কি.মি. পশ্চিমে বড়াইবাড়ি পাকা রাস্তার পাশে এই দৃষ্টি নন্দন মসজিদটি অবস্থিত। মসজিদটির দৈর্ঘ্য ৫২ ফুট ও প্রস্থ ২১ ফুট। অলংকার ম-িত মসজিদটির ছাদে রয়েছে কারুকার্য খচিত ৩টি গম্বুজ। ৩টি গম্বুজের মাথায় রয়েছে ফুল সাদৃশ্য প্রায় ৪ ফুট উচু নকশা। মসজিদের প্রবেশ পথে রয়েছে গাম্ভির্যপূর্ণ তোরণ। মসজিদের দক্ষিণ পাশে রয়েছে সুউঁচ্চু আযানের মিনার। মসজিদটির ৪ কোণায় ৪টি এবং পূর্ব-পশ্চিমে মাঝখানে ছোট আকারের ৪টি গম্বুজ। মসজিদটি ১২৪৮ বঙ্গাব্দে/১৮৪১খ্রি. নির্মিত বলে জানা যায়। এটি নির্মাণ করেন মিয়া বাড়ির কলি আমিন ও দলি আমিন ভ্রাতৃদ্বয়। বর্তমানে মসজিদটির পশ্চিম পাশে ৩ তলা ফাউন্ডেশ দিয়ে আয়তন বৃদ্ধি করা হয়েছে।  মসজিদটির গঠন শৈলী দেখে মনে হয় এটি মোঘল আমলের স্থাপত্যকলা অনুসরণ করা হয়েছে। বর্তমানে মূল মসজিদ ঠিক রেখে পশি্চিমে নতুন করে মসজিদ বৃদ্ধি করা হয়েছে।

আরও দেখুন
---------

* মসজিদের তালিকা
* বাংলাদেশের মসজিদের তালিকা
* রংপুর বিভাগের মসজিদের তালিকা

তথ্যসূত্র
---------

1. ↑  আলম, মাহমুদুল (২০১৩)। *গংগাচড়া উপজেলার ইতিহাস ও ঐতিহ্য*। রংপুর: লেখক সংসদ, রংপুর। পৃষ্ঠা ৮৫। আইএসবিএন 9789848923450।
2. ↑  "বড়বিল ইউনিয়ন"। *www.borobilup.rangpur.gov.bd*। সংগ্রহের তারিখ ২০২১-০৭-১০।
3. ↑  "বত্রিশ লাখ জনসংখ্যার রংপুরে মসজিদ ৫ হাজার ১০৬টি"। *Barta24*। সংগ্রহের তারিখ ২০২১-০৭-১০।
4. ↑  "বড়বিল ইউনিয়ন"। *www.borobilup.rangpur.gov.bd* (ইংরেজি ভাষায়)। সংগ্রহের তারিখ ২০২১-০৭-১০।
5. ↑  আলম (২০১৩)। *গংগাচড়া উপজেলার ইতিহাস ও ঐতিহ্য*। রংপুর: লেখক সংসদ, রংপুর। পৃষ্ঠা ৮৫। আইএসবিএন 9789848923450।
6. ↑  "রংপুর জেলা"। *www.rangpur.gov.bd*। ২০২১-০৭-১০ তারিখে মূল থেকে আর্কাইভ করা। সংগ্রহের তারিখ ২০২১-০৭-১০।
7. ↑  "বড়বিল ইউনিয়ন"। *www.borobilup.rangpur.gov.bd*। সংগ্রহের তারিখ ২০২১-০৭-১০।
**মো. ছলিম উদ্দীন তরফদার** (১৭ জুলাই ১৯৫০) বাংলাদেশী রাজনীতিবিদ এবং নওগাঁ-৩ আসনের সংসদ সদস্য। তিনি ২০১৪ সালে স্বতন্ত্র প্রার্থী হিসেবে সংসদ সদস্য হিসেবে নির্বাচিত হয়েছেন।

জন্ম ও শিক্ষাজীবন
-----------------

মো. ছলিম উদ্দীন তরফদারের পৈতৃক বাড়ি নওগাঁ জেলার, মহাদেবপুর উপজেলার অন্তর্গত চেরাগপুর ইউনিয়নের আজিপুর গ্রামে। তিনি স্নাতক ডিগ্রি অর্জন করেছেন।

কর্মজীবন
--------

মো. ছলিম উদ্দীন তরফদার রাজনীতির সঙ্গে সক্রিয় ভাবে যুক্ত আছেন। তিনি পরপর অনেকবার চেরাগপুর ইউনিয়নের সফল চেয়ারম্যান নির্বাচিত হয়েছেন। এর পরে তিনি প্রথমবারের মতো জাতীয় নির্বাচনে মহাদেবপুর -বদলগাছি আসনের নওগাঁ -৪৮/৩ এ। ২০১৪ সালে স্বতন্ত্র প্রার্থি হিসেবে অংশগ্রহন করেন। এবং নৌকা প্রার্থি ড.আকরাম হোসেন চৌধুরীকে পরাজিত করেন। তিনি মহাদেবপুর উপজেলা আওয়ামীলীগের সভাপতি নির্বাচিত হন। পরবর্তিতে তিনি ২০১৮ সালে জাতীয় নির্বাচনে নৌকা প্রতিকে অংশগ্রহন করেন, এবং দ্বিতীয় বারের মতো সংসদ সদস্য নির্বাচিত হন। বর্তমানে তিঁনি মহাদেবপুর উপজেলা আওয়ামীলীগের সভাপতি এবং মহাদেবপুর - বদলগাছি, আসনের সংসদ সদস্য।

রাজনৈতিক জীবন
-------------

তথ্যসূত্র
---------

1. ↑  মো. ছলিম উদ্দীন তরফদার, নওগাঁ-৩। "Constituency 35\_10th\_Bn"। ২০১৮-০১-১০ তারিখে মূল থেকে আর্কাইভ করা। সংগ্রহের তারিখ ২০১৮-০১-২৪।

বহি:সংযোগ
---------

* ১০ম জাতীয় সংসদের নির্বাচিত সংসদ সদস্যদের তালিকা  ওয়েব্যাক মেশিনে আর্কাইভকৃত ৯ মে ২০২০ তারিখে
**বাংলাদেশ দর্শন সমিতি** হলো বাংলাদেশের দার্শনিকদের একটি সমিতি। এটি দর্শনবিষয়ক গবেষণা এবং নৈতিকতা ও মানবতাবাদের প্রচার ও প্রসারের বিভিন্ন কার্যক্রম পরিচালনা করে। সমিতির প্রধান কার্যালয় ঢাকায় অবস্থিত।

ইতিহাস
------

১৯৭২ সালের ২ জানুয়ারী বাংলাদেশের স্বাধীনতার পরে পাকিস্তান দার্শনিক কংগ্রেসের সদস্যরা যারা বাংলাদেশে বসবাস করেছিলেন, তারা দেওয়ান মোহাম্মদ আজরাফের নেতৃত্বে ঢাকায় মিলিত হন। তিনি প্রথম বৈঠকে বাংলাদেশ দর্শন সমিতির ভারপ্রাপ্ত চেয়ারপারসন এবং কোষাধ্যক্ষ ছিলেন। সভায় সমিতির জন্য ১৫ সদস্যের সাংগঠনিক কাঠামোও তৈরি করে। সৈয়দ আবদুল হাই ছিলেন সমিতির প্রথম সাধারণ সম্পাদক।

সমিতির প্রথম সাধারণ সভা ১৯৭৩ সালের ২৮ জানুয়ারি অনুষ্ঠিত হয়েছিল। তখন সমিতির কার্যনির্বাহী কমিটি গঠন করা হয়। এই কমিটিতে মোহাম্মদ সাইদুর রহমান সভাপতি ও আবদুল জলিল সাধারণ সম্পাদক ছিলেন। সমিতি থেকে দর্শন নামে ত্রৈমাসিক পত্রিকা প্রকাশ করা হয়। সমিতিটি ১৯৭৪ সালে বাংলাদেশে দর্শনের প্রথম জাতীয় সম্মেলন করে। এটির উদ্বোধন করেন বাংলাদেশের রাষ্ট্রপতি মোহাম্মদ মোহাম্মদউল্লাহ। ১৯৭৪ থেকে ১৯৯৪ সাল পর্যন্ত ঢাকা, রাজশাহী এবং চট্টগ্রাম বিশ্ববিদ্যালয়ে সমিতির মোট ৯টি সাধারণ সম্মেলন করা হয়। এই সব সম্মেলনে যুক্তিবিদ্যা, অধিবিদ্যা, বাঙালির দর্শন, সমাজদর্শন, মনোদর্শন, রাষ্ট্রদর্শন, নীতিদর্শন, ধর্মদর্শন প্রভৃতি বিষয়ে প্রবন্ধপাঠ ও আলোচনা করা হয়। এছাড়াও সমিতি বিভিন্ন সময়ে জাতীয় এবং আন্তর্জাতিক সমস্যা নিয়ে সেমিনার ও সিম্পোজিয়ামের আয়োজন করে।

তথ্যসূত্র
---------

1. ↑  Chowdhury, Syed Tashfin। "'Ethics' in core curricula can curb corruption"। *archive.thedailystar.net*। The Daily Star। ৩ মার্চ ২০১৮ তারিখে মূল থেকে আর্কাইভ করা। সংগ্রহের তারিখ ১৬ ডিসেম্বর ২০১৮।
2. ↑  "Philosophical Assoc confce begins today"। *archive.thedailystar.net*। The Daily Star। ১৭ ডিসেম্বর ২০১৮ তারিখে মূল থেকে আর্কাইভ করা। সংগ্রহের তারিখ ১৬ ডিসেম্বর ২০১৮।
3. 1 2  Das, Kali Prasanna। "Bangladesh Philosophical Association"। *en.banglapedia.org*। Banglapedia। সংগ্রহের তারিখ ১৬ ডিসেম্বর ২০১৮।
4. ↑  Leaman, Oliver (২০১৫)। *The Biographical Encyclopedia of Islamic Philosophy* (ইংরেজি ভাষায়)। Bloomsbury Publishing। আইএসবিএন 9781472569462। সংগ্রহের তারিখ ১৬ ডিসেম্বর ২০১৮।
5. ↑  "বাংলাদেশ দর্শন সমিতি - বাংলাপিডিয়া"। *bn.banglapedia.org*। সংগ্রহের তারিখ ২০১৯-০৯-১৯।
**আসাস আত-তাকদিস** (আরবি: أساس التقديس, অনুবাদ 'আল্লাহর একত্ববাদ ঘোষণার ভিত্তি'), যা **তা'সিস আত-তাকদিসও**
(আরবি: تأسيس التقديس, অনুবাদ 'শ্রদ্ধার ভিত্তি') নামেও পরিচিত।

শাফিয়ি-আশয়ারি পণ্ডিত ফাখরুদ্দিন আর-রাজি (মৃত্যু: ৬০৬/১২০৯) দ্বারা রচিত একটি ইসলামি ধর্মতাত্ত্বিক গ্রন্থ, তাতে কাররামিয়া এবং অন্যান্য মুসলিম সম্প্রদায়কে পদ্ধতিগত খণ্ডন করা হয়েছে।

চতুর্থ হিজরী / দশম শতাব্দীর নিসাপুরে প্রচলিত মু'তাজিলা সম্প্রদায়ের গোড়ামির বিরুদ্ধে সুন্নি পণ্ডিত
ইবন খুযায়মা রচিত 'কিতাবুত তাওহিদ' বইয়ের বিরুদ্ধে আল-রাজি আসলে এই রচনা লিখেছিলেন। তিনি ইবনে খুযায়মাকে 'দেহবাদী' (আল-মুজাসসিম) আখ্যায়িত করেছেন।

তিনি বইয়ের ভূমিকাতে বলেছেন যে তিনি এটি বিশেষত সুলতান আবু বকর ইবন আইয়ুবকে উৎসর্গ করেছিলেন।

বিষয়বস্তু
----------

বইটির প্রথম অংশটি "কর্পোরালিটির বাইরে আল্লাহর স্বীকৃতি ও তাঁর উপর আবদ্ধ না হওয়া [কোনও স্থানিক অবস্থানের দ্বারা] সীমাবদ্ধ নয়" শিরোনামে আল্লাহর সম্পর্কিত যে কোনও দেহব্যবস্থার কথা স্পষ্ট ভাষায় প্রত্যাখ্যান করা হয়েছে। এটি হ'ল প্রকৃতপক্ষে নৃতাত্ত্বিক সংজ্ঞা সম্পর্কে তাঁর সংজ্ঞা: আল-রাজি বলেছেন যে এক আল্লাহ একদিকে উপস্থিত নেই; তিনি কোনও স্থান দখলকারী সত্তা নন এবং কোনও দেহও নন, এমন একটি দাবি যা তিনি যুক্তিযুক্ত এবং পাঠ্য প্রমাণের ভিত্তিতে প্রমাণাদি সরবরাহ করেছিলেন।

আল-রাজি অসংখ্য দাবি উত্থাপন করেন, যা তিনি তখন খণ্ডন করেন। তিনি যে দাবিগুলির বিরোধিতা করছেন তা হ'ল কর্পোরালবাদী কররামাইটস এবং অতি-সনাতনবাদীদের হাতে যারা আল্লাহর নির্দেশনা (jiha) এবং এর সত্যানুষ্ঠান (যা হাকীকাহ: সত্য, বাস্তবতা) হিসাবে নিশ্চিত করেছেন তাদের হাতে রয়েছে। আল-রাজী তার আলোচনায় মুতাজিলাদের বিপক্ষে এই বিষয়ে বক্তব্য রেখেছেন এবং তার মতামত অনুসারে যথাযথ আলংকারিক ব্যাখ্যা (তা'ওয়িল) ব্যাখ্যা করেছেন।

সমালোচনা
--------

ইবন তাইমিয়া (মৃত্যু। 728/1328)
এবং তার ছাত্র ইবনুল কাইয়িম (মৃত্যু 751/1350) গ্রন্থটির সমালোচনা করেন।
ইবনে তাইমিয়া আত-তাসিস ফি রাদ আসাস আত-তাকদিস (আরবি: التأسيس في رد أساس التقديس) নামে একটি বইতে এটি আক্রমণ করেছিলেন, যা বায়ান তালবিস আল-জাহমিয়া নামে বেশি পরিচিত (আরবি: بيان تلبيس الجهمية, অনুবাদ 'জাহমিদের প্রতারণা উন্মোচন')।

আরও দেখুন
---------

• Al-Baz al-Ashhab
•Al-Sayf al-Saqil fi al-Radd ala Ibn Zafil
• The Moderation in Belief
• A Guide to Conclusive Proofs for the principles of Belief
• List of Sunni books

তথ্যসূত্র
---------

1. 1 2  Gibril Fouad Haddad। "Al-Fakhr al-Razi"। *sunnah.org*। As-Sunnah Foundation of America। ৩১ অক্টো ২০২০ তারিখে মূল থেকে আর্কাইভ করা।
2. ↑  Fakhr al-Din al-Razi। "Asas al-Taqdis"। *maktaba-falsafia.com* (Arabic ভাষায়)। La Librairie de Philosophie et de Soufisme। ২৯ জুলাই ২০২১ তারিখে মূল থেকে আর্কাইভ করা। সংগ্রহের তারিখ ২৯ জুলাই ২০২১। উদ্ধৃতি শৈলী রক্ষণাবেক্ষণ: অচেনা ভাষা (link)
3. 1 2 3  Miriam Ovadia (২০১৮)। *Ibn Qayyim al-Jawziyya and the Divine Attributes*। Islamic Philosophy, Theology and Science. Texts and Studies। **104**। Brill Publishers। পৃষ্ঠা 288। আইএসবিএন 9789004372511।
4. ↑  Jon Hoover। "Research Seminar: "God's relation to body and space in the theology of Ibn Taymiyya""। *almahdi.edu*। Al-Mahdi Institute (AMI)। ২৮ অক্টোবর ২০২২ তারিখে মূল থেকে আর্কাইভ করা। সংগ্রহের তারিখ ২৯ জুলাই ২০২১।

বহিঃসংযোগ
---------

* গুডরিডস্-এ আসআস আল-তাকদিস
**নাচোলের রানী** ২০০৬ সালের একটি বাংলাদেশী চলচ্চিত্র। এটি পূর্ব পাকিস্তানে চাঁপাই নবাবগঞ্জ জেলার নাচোল উপজেলায় ১৯৫০ এর দশকের গোড়ার দিকে সাঁওতাল জনগণের গণজাগরণ এবং সমাজকর্মী ও সংস্কারক ইলা মিত্রের ভূমিকার উপর ভিত্তি করে নির্মিত।  ছবিটির পরিচালক সৈয়দ ওয়াহিদুজ্জামান ডায়মন্ড।

গল্প
----

১৯৫০সালে, মিত্র সাঁওতালদের কারণ গ্রহণ করেছিলেন। তিনি নাচোলের রামচন্দ্রপুরের জমিদার রামেন্দ্র নাথ মিত্রের সাথে বিবাহবন্ধনে আবদ্ধ হন। তিনি তার দৃষ্টিনন্দন জীবন ছেড়ে অসৎ আচরণ করা সাঁওতালদের পক্ষে লড়াই করেছিলেন। তিনি তাদের উদ্দেশ্যে উত্সর্গের জন্য স্বীকৃতি অর্জন করেছিলেন। সাঁওতালরা তাকে রানী হিসাবে বিবেচনা করেছিলেন। তারা তাকে 'রানী মা' উপাধি দিয়েছিল।

নির্মাণ
-------

সৈয়দ অহিদুজ্জামান ডায়মন্ড পাশাপাশি পোশাক ডিজাইনার এবং চিত্রনাট্যকার ছিলেন। শাহানা শুমি অভিনয় করেছেন ইলা মিত্রের চরিত্রে। অন্যান্য অভিনেতারা হলেন কাজল মজুমদার, রবিউল ইসলাম, আফসানা রহমান, সাজ্জাদ, রিপন এবং তপন। প্রায় ৪৫০ জন সাঁওতাল এবং আড়াইশ পুলিশ সদস্য ছবিতে অভিনয় করেছিলেন। নেপথ্য সংগীতশিল্পী ছিলেন ইভানা এবং অনিমা ডি কস্তা। 

চলচ্চিত্রটি মুক্তি পেয়েছিল ৩০ শে জুন, ২০০৬; দিনটি সাঁওতাল বিদ্রোহের ১৫০তম বার্ষিকী হিসাবে পালন করা হয়েছিল।

পুরস্কার
--------

ছবিটি দশম ঢাকা আন্তর্জাতিক চলচ্চিত্র উৎসব এ প্রদর্শিত হয়েছিল। এই চলচ্চিত্র ও গঙ্গাযাত্রার জন্য ডায়মন্ড ২০১০ সালে অতন্দ্র পদকে ভূষিত হয়েছিল।

তথ্যসূত্র
---------

1. ↑  Sirajul Islam। "Nachole Uprising"। Banglapedia। সংগ্রহের তারিখ মার্চ ১৬, ২০১৬।
2. ↑  "A focus on the marginalised"। *The Daily Star*। সেপ্টেম্বর ১১, ২০০৯। সংগ্রহের তারিখ মার্চ ১৬, ২০১৬।
3. 1 2  Karim Waheed (জুলাই ৪, ২০০৬)। "Nacholer Rani: A tale of indomitable courage"। *The Daily Star*। মার্চ ২৩, ২০১৬ তারিখে মূল থেকে আর্কাইভ করা। সংগ্রহের তারিখ মার্চ ১৬, ২০১৬।
4. ↑  "Censor Board's indecision on 'Nacholer Raani'"। *The Daily Star*। সেপ্টেম্বর ৭, ২০০৫। মার্চ ২৩, ২০১৬ তারিখে মূল থেকে আর্কাইভ করা। সংগ্রহের তারিখ মার্চ ১৬, ২০১৬।
5. 1 2  Novera Deepita (জুন ১০, ২০০৫)। "Nacholer Rani : The uncrowned queen of the Santals"। *The Daily Star*। মার্চ ২৩, ২০১৬ তারিখে মূল থেকে আর্কাইভ করা। সংগ্রহের তারিখ মার্চ ১৬, ২০১৬।
6. ↑  "Unsatisfactory turnout: Observations by local participants"। *The Daily Star*। জানুয়ারি ১৮, ২০০৮। সংগ্রহের তারিখ মার্চ ১৬, ২০১৬।
7. ↑  "'Atandra Padak' comes to Diamond"। *The Daily Star*। নভেম্বর ২২, ২০১০। সংগ্রহের তারিখ মার্চ ১৬, ২০১৬।
উনিশ শতকের শেষের দিকে **করুণা** রচনার মধ্য দিয়ে রবীন্দ্রনাথ ঠাকুরের উপন্যাস রচনার শুরু। ‘ভারতী’ পত্রিকায় ১৮৭৭-১৮৭৮ খ্রীস্টাব্দ পর্যন্ত ধারাবাহিকভাবে প্রকাশিত এ উপন্যাসটি ২৭ পরিচ্ছেদ পর্যন্ত লেখা হয়। তবে এটি তাঁর জীবদ্দশায় পুস্তকাকারে প্রকাশিত হয় নি। ১৯৬১ সালে পশ্চিমবঙ্গ সরকার কর্তৃক প্রকাশিত রবীন্দ্র রচনাবলীতে ‘করুণা’ প্রথম প্রকাশিত হয়। এটির পরিশেষ হয় নি বলে এটি উপন্যাসের সম্পূর্ণ মর্যাদা পায় নি (অসমাপ্ত উপন্যাস)। এটিকে বাদ দিয়ে রবীন্দ্রনাথ মোট তেরোটি উপন্যাস লিখেছেন। ‘করুণা’ রচনার সময় রবীন্দ্রনাথের বয়স ছিল ষোল বছর। রচনার দিক থেকে "করুণা" পূর্ববর্তী হলেও বৌ-ঠাকুরাণীর হাট (১৮৮৩) উপন্যাসটি প্রথম গ্রন্থাকারে প্রকাশ পায়। উনিশ শতকের রেনেসাঁসের ফলে নর-নারীর মধ্যে যে চেতনার ব্যবধান ঘটেছিল, তারই বহিঃপ্রকাশ এ উপন্যাস। এ শতকের সংস্কার-আন্দোলনের সঙ্গে চিরাচরিত প্রথার বিরোধ ছিল এ উপন্যাসের মূল বিষয়। সেইসঙ্গে নারীমুক্তি সম্পর্কিত কিছু প্রশ্ন তিনি ‘করুণা’ চরিত্রের মধ্য দিয়ে পাঠকের কাছে রেখেছেন। যেমন, প্রকৃত শিক্ষায় বঞ্চিত থাকার জন্য নারীর ব্যক্তিত্বের অভাব, বাবার সম্পত্তিতে কন্যাসন্তানের অনধিকার এবং অপরিণত রানীর বাল্যবিবাহের ফলে স্বামীর সঙ্গে যে দুস্তর মানসিক ব্যবধান, তা রবীন্দ্রনাথ তুলে ধরেছেন এ উপন্যাস ভাবনায়। এ উপন্যাসে নারীর অপরিণত ব্যক্তিত্বের কারণ অনুসন্ধান করেছেন রবীন্দ্রনাথ।

তথ্যসূত্র
---------

* রবীন্দ্রনাথ ঠাকুর এবং তাঁর রচিত উপন্যাস
* রবি সরণি
* বাংলা সাহিত্যের ইতিবৃত্ত, ড. দুুলাল চক্রবর্তী, জুলাই - ২০০৭, বাণী বিতান।
* একনজরে রবীন্দ্রনাথ ঠাকুরের জীবনী (ইংরেজি)
*

বহিঃসংযোগ
---------

* রবীন্দ্রনাথ ঠাকুরের উপন্যাস সমগ্র  ওয়েব্যাক মেশিনে আর্কাইভকৃত ১৬ মে ২০২১ তারিখে
* রবীন্দ্রনাথ ঠাকুরের উপন্যাস  ওয়েব্যাক মেশিনে আর্কাইভকৃত ১৬ মে ২০২১ তারিখে
* রবীন্দ্রনাথ ঠাকুরের উপন্যাসগুলি
**আহমেদ তফিজ উদ্দিন** (১৯২৯-১৯৯৮) ছিলেন একজন বাংলাদেশি রাজনীতিবিদ যিনি তৎকালীন পাবনা-৯ ও পাবনা-২ আসনের সংসদ সদস্য ছিলেন।

প্রারম্ভিক জীবন
---------------

তফিজ উদ্দিন ১৯২৯ সালে পাবনা জেলার সুজানগর উপজেলার সাতবাড়িয়া গ্রামে জন্মগ্রহণ করেন। তার স্ত্রী ফিরোজা বেগম সরকারি প্রাথমিক বিদ্যালয়ের প্রধান শিক্ষিকা ছিলেন। তার ছেলে আহমেদ ফিরোজ কবির পাবনা-২ আসন আসনের সংসদ সদস্য ও সুজানগর উপজেলা পরিষদের সাবেক চেয়ারম্যান।

রাজনৈতিক জীবন
-------------

আহমেদ তফিজ উদ্দিন ১৯৪৮ সালে তৎকালীন মুসলিম ছাত্রলীগে যোগদিয়ে রাজনৈতিক জীবন শুরু করেন। ১৯৫০ সালে তিনি পাবনা এডওয়ার্ড কলেজ ছাত্র সংসদের এজিএস নির্বাচিত হন। আওয়ামী লীগের যোগদিয়ে তিনি পাবনা জেলা আওয়ামী লীগের সহসভাপতি ও সুজানগর উপজেলা আওয়ামী লীগের সভাপতি হিসেবে দায়িত্ব পালন করেন। আওয়ামী লীগের সমর্থন পেয়ে তিনি ১৯৭০ এর সাধারণ নির্বাচনে পূর্ব পাকিস্তান প্রাদেশিক পরিষদ এর সদস্য নিবাচিত হন। ১৯৭১ সালে মুক্তিযুদ্ধ চলাকালিন সময়ে তিনি ভারতের কেচোয়াডাঙ্গা ক্যাম্পের ইনচার্জ ছিলেন। পরবর্তীতে ১৯৭৩ সালের প্রথম জাতীয় সংসদ নির্বাচনে তিনি বাংলাদেশ আওয়ামী লীগের প্রার্থী হিসেবে তৎকালীন পাবনা-৯ আসন থেকে সংসদ সদস্য নির্বাচিত হন।

সুজানগর উপজেলার নির্বাচিত চেয়ারম্যান হিসেবে ২৫ মে ১৯৮৫ থেকে ১৯৯৩ পর্যন্ত দুই মেয়াদে দায়িত্ব পালন করেন। ১৯৯১ সালে আওয়ামী লীগের সমর্থন পেয়ে পাবনা-২ আসন থেকে নির্বাচন করে প্রায় ৪৯ হাজার ভোট পেয়ে পরাজিত হন। ১২ ১৯৯৬ সালের সপ্তম জাতীয় নির্বাচনে আঃ লীগ এর সমর্থন পেয়ে ৬৭,২৫০ ভোট পেয়ে সংসদ সদস্য নির্বাচিত হন।

তিনি ১৯৯৮ সালে মৃত্যুবরণ করেন।

তথ্যসূত্র
---------

1. 1 2  "৬ষ্ঠ জাতীয় সংসদে নির্বাচিত মাননীয় সংসদ-সদস্যদের নামের তালিকা" (পিডিএফ)। *জাতীয় সংসদ*। বাংলাদেশ সরকার। ১৫ সেপ্টেম্বর ২০১৮ তারিখে মূল (পিডিএফ) থেকে আর্কাইভ করা।
2. 1 2  "১ম জাতীয় সংসদে নির্বাচিত মাননীয় সংসদ-সদস্যদের নামের তালিকা" (পিডিএফ)। *জাতীয় সংসদ*। বাংলাদেশ সরকার। ৯ সেপ্টেম্বর ২০১৮ তারিখে মূল (পিডিএফ) থেকে আর্কাইভ করা।
**সুরেন্দ্রনাথ আইন কলেজ** (অতীতের রিপন কলেজ) বাংলার প্রাচীনতম ও ভারতবর্ষের অন্যতম প্রাচীন আইন মহাবিদ্যালয়। কলকাতায় এই কলেজটির প্রতিষ্ঠা করেন জাতীয় নেতা, শিক্ষাবিদ রাষ্ট্রগুরু সুরেন্দ্রনাথ বন্দ্যোপাধ্যায়।

ইতিহাস
------

কলেজটি প্রথমে প্রেসিডেন্সি স্কুল (১৮৮২) হিসেবে পরিচিত ছিল। ১৮৮৪ সাল থেকে এখানে আইন পড়ানো শুরু হয় এবং সুরেন্দ্রনাথ বন্দ্যোপাধ্যায়ের প্রচেষ্টায় কলকাতা বিশ্ববিদ্যালয়ের অনুমোদনক্রমে আইনে স্নাতক শিক্ষার ডিগ্রী প্রদান করা হতে থাকে। স্যার সুরেন্দ্রনাথ এর কিছু পরে তদানীন্তন ভাইসরয় লর্ড রিপনের নামে কলেজটির নামকরণ করেন। পাশাপাশি একটি সাধারণ ডিগ্রী কলেজ হিসেবে রিপন কলেজ চালু হয় হয় যার বর্তমান পোষাকি নাম সুরেন্দ্রনাথ কলেজ। এই কলেজের মহিলা শাখা 'সুরেন্দ্রনাথ কলেজ ফর উইমেন' প্রতিষ্ঠা হয়েছিল ১৯৩১ সাল নাগাদ। ১৯৪৯ সালের পর রিপন কলেজে আইন সহ সবকটি শাখার নতুন নামকরণ হয় প্রতিষ্ঠাতা সুরেন্দ্রনাথের নামে।

রাজনীতি ও সামাজিক আন্দোলনে
--------------------------

সুরেন্দ্রনাথ আইন কলেজ বাংলার রাজনীতিতে ও ভারতের স্বাধীনতা সংগ্রামে গুরুত্বপূর্ণ স্থান অধিকার করে আছে। ব্রিটিশ বিরোধী স্বাধীনতা আন্দোলনে এই প্রতিষ্ঠানের বহু ছাত্র ছাত্রী এবং শিক্ষকেরা অংশগ্রহণ করেছেন। ১৯০৫ সালের বঙ্গভঙ্গ আন্দোলন থেকে শুরু করে ১৯৪২ এর ভারত ভারত ছাড়ো আন্দোলনে একাধিক ছাত্র যোগদান করেন, কারাবরণ করেন। কলেজের ছাত্রাবাস রিপন হোস্টেল ছিল সশস্ত্র বিপ্লববাদীদের অন্যতম আখড়া।

শিকাগোতে অনুষ্ঠিত বিশ্ব ধর্ম সম্মেলনে স্বামী বিবেকানন্দ তার সুবিখ্যাত বক্তৃতা প্রদান করে ভারতে ফিরে এই কলেজের বেদীতেই তার প্রথম বক্তব্য প্রদান করেছিলেন। সেই স্মৃতিতে কলেজের সামনে একটি স্মারকস্তম্ভ বিদ্যমান।

পরবর্তীতে স্বাধীন ভারতে বামপন্থী আন্দোলন, নকশাল আন্দোলন সহ অন্যান্য সামাজিক, বৈপ্লবিক আন্দোলনে সুরেন্দ্রনাথ আইন কলেজের ছাত্র ছাত্রীরা সামনের সারিতে ছিল।

প্রাক্তন ছাত্র
--------------

* ড. রাজেন্দ্র প্রসাদ - ভারতের প্রথম রাষ্ট্রপতি
* স্যার বিজন কুমার মুখার্জী - সুপ্রিম কোর্টের প্রথম বাঙালী প্রধান বিচারপতি
* হরেন্দ্র কুমার মুখার্জী - স্বাধীন ভারতে পশ্চিমবঙ্গের প্রথম রাজ্যপাল
* বীরেন্দ্রনাথ শাসমল - জাতীয়তাবাদী আইনবিদ ও রাজনীতিজ্ঞ
* ধীরেন্দ্রনাথ দত্ত - স্বাধীনতা সংগ্রামী ও বাংলাদেশ মুক্তিযুদ্ধের শহীদ
* শহীদুল্লা কায়সার - বাংলাদেশী বুদ্ধিজীবী ও শহীদ
* নূরেজ্জামান ভুঁইয়া - রাজনীতিবিদ ও শিক্ষক
* গোলাম রহমান - খ্যাতনামা সাংবাদিক ও বাংলাদেশ মুক্তিযুদ্ধের শহীদ
* মন্মথনাথ মুখোপাধ্যায় - বাঙালি বিচারপতি ও আইনবিদ
* মশিউর রহমান (মুক্তিযোদ্ধা) - মুক্তিযোদ্ধা
* নিবারণ চন্দ্র নন্দী - জুরি পদ্ধতিতে বিচারকদের সদস্য, ১৯৪৭ থেকে ১৯৫৫ সাল পর্‍্যন্ত দুই মেয়াদে নারায়নহাট ইউনিয়ন পরিষদের প্রেসিডেন্ট ( বর্তমান নাম চেয়ারম্যান) ছিলেন।

তথ্যসূত্র
---------

1. ↑  ড. সোমনাথ মিত্র, পিয়াস (২০০২)। *ফ্রম দি প্রিন্সিপ্যাল ডেস্ক*। কলকাতা: সুরেন্দ্রনাথ আইন কলেজ ছাত্র সংসদ। পৃষ্ঠা ১৩।
2. 1 2  এবাউট আস। "সুরেন্দ্রনাথ ল কলেজ"। *www.snlawcollege.ac.in*। সংগ্রহের তারিখ ২৫ ফেব্রুয়ারি ২০১৭।
"Koler Bou" শিরোনামকে এখানে পুনর্নির্দেশ করা হয়েছে। অন্য ব্যবহারের জন্য Koler Bou (দ্ব্যর্থতা নিরসন) দেখুন।
**কলের বউ** স্টার জলসার ২০১৯ সালের একটি ধারাবাহিক নাটক।

গল্প
----

দরিদ্র সরল গ্রামের মেয়ে টেপি । যে খাদ্যরসিক। সে দীপের সাথে বিবাহবন্ধনে আবদ্ধ হয় এবং পুত্রবধূ হিসাবে ধনী পরিবারে যায়। দীপ একজন বিজ্ঞানী।সে টেপির মত দেখতে একটি রোবট বানায়, যে টেপির পক্ষে পরিবারের সমস্ত কাজ এবং রান্না করবে। যাতে টেপি মূর্খ তা কোনও ভাবে ধরা পড়ে । তার পরিবার এই গোপন কথাটি সম্পর্কে অজ্ঞ থাকে। এই শোটি একটি খুব স্বতন্ত্র প্রেমের গল্প বলছে যা বেশ কয়েকটি ঘরানা, রোম্যান্স, কৌতুক এবং বিজ্ঞানের কথাসাহিত্যের সংমিশ্রণ। শোতে এমন একজন বিজ্ঞানীর গল্প বলা হয়েছে যে তার স্ত্রীর সম্মান বাঁচাতে এবং তার ত্রুটিগুলি পরিবারের সামনে লুকিয়ে রাখতে একটি রোবট আবিষ্কার করে।

অভিনয়
------

* দীপ নারায়ণ চৌধুরী চরিত্রে রোহন ভট্টাচার্য
* টেপী ও তমসা চরিত্রে তৃণা সাহা

কলাকুশলী
--------

পরিচালক, প্রযোজক, লেখক- স্নেহাশীষ চক্রবর্তী

তথ্যসূত্র
---------

1. ↑  "Koler Bou"।
2. ↑  বিলকিস, মৌসুমী। "'কলের বউ'-এর দীপনারায়ণ পুকুরপাড়ে কী করছেন!"। *anandabazar.com* (ইংরেজি ভাষায়)। সংগ্রহের তারিখ ২০১৯-১১-১৫।
3. ↑  "আসল রূপ দেখাতে শুরু করেছে 'কলের বউ'"। *Indian Express Bangla*। ২০১৯-০৯-০৩। সংগ্রহের তারিখ ২০১৯-১১-১৫।
4. ↑  "Koler Bou Star Jalsha TV Serial, cast, story, episode"। *Bhalobasa.in* (ইংরেজি ভাষায়)। ২০১৯-০৬-১৩। সংগ্রহের তারিখ ২০১৯-১১-১৫।